สวัสดีค่ะ ที่อวัยวะเพศตรงแคมในด้านหล้างใกล้ทวารมีจุดดำเรียบไม่นูน คล้ายๆปานดำค่ะใหญ่ประมาณหัวนิ้วก้อย คืมมันไม่ได้เกิดที่รอบอวัยวะเพศ เเต่มันมีในเเคมในเลยค่ะใกล้ช่องคลอดเลย อันตรายไหมค่ะ เเล้วไฝหรือปาน สามารถเกินขึ้นในจุดนี้ได้ไหมค่ะ เมื่อก่อนไม่มีค่ะ เพิ่งมาเห็นวันนี้ค่ะ ไม่มีอาการเจ็บหรืออะไรเลยค่ะ
สวัสดีค่ะ อาการมีจุดสีดำตรงอวัยะเพศหญิง เรียบ ไม่นูน อาจจะเกิดจาก ไฝซึ่งก็มีโอกาสที่จะไปเกิดตามเยื่อบุได้ จะไม่ทำให้เจ็บหรือคันอะไร สาเหตุอื่นๆเช่น กระเนื้อ ขนคุด รูขุมขนอักเสบแต่มักจะแดงและเจ็บร่วมด้วยได้ หรืออาจจะเป็นสีของเยื่อบุปกติซึ่งอาจจะเข้มกว่าสีผิวด้านนอกได้อยู่แล้วในเบื้องต้น ไม่ไปแกะเกาบริเวณที่เป็น ใช้น้ำเปล่าสะอาดล้างเบาๆ สังเกตอาการ ถ้าตุ่มหรือจุดสีดำดังกล่าวโตเร็ว ลุกลาม มีอาการกดเจ็บ ปวด บวม แดงร่วมด้วย อาจจะนึกถึงกลุ่มการอักเสบหรือติดเชื้อที่เยื่อบุ ที่ควรไปพบแพทย์เพื่อตรวจเพิ่มเติมต่อไป